dashoguz-name

Daşoguz şäher, Türkmenistanyň iri syýasy ykdysady we medeni merkezi. Daşoguz 1924 ýylda şäher adyny alýar. Ol Daşoguz oazisiniň günorta-gündogar böleginde, Amyderýanyň aşak akymyndaky şabat kanalynyň boýunda Çärjew-Gonrak-Beýnew demir yolunyň ugrunda ýerleşýär. Daşoguzyň kontinental klimaty bar. Howanyň ortaça ýyllyk temperaturaturasy +12 gradusa absolýut maksimumy iýul aýynda +45 gradusa, absolýut minimumy ýanwar aýynda -33 gradusa deňdir. Ilaty barha köpelýär şäherde türkmenlerden başga-da özbekler, ruslar, tatarlar we başga milletler ýaşaýar. Daşoguz baglykdyr, onda basmaçylara garşy göreşde wepat bolanlaryň ýadygärligi bar. Daşoguz welaýaty senagat. Onda gurluşyk materiallary, demir-beton önümleri yag-ekspeller, pagta we şaly arassalayan, kenep, yag-süyt, miwe, konserw, piwo, çörek zawodlary, tikin, haly, konditer fabrikleri, ilata durmuş taýdan hyzmat edýän kombinat ýaly kärhanalar bar. Ilatynyň medeni aň-bilimleri we saglygy saklaýyş derejesi barha ösýär. Daşoguz awialiniýa arkaly yurdumyzyň ençeme şäherleri bilen arabaglanyşyklydyr. Dasoguz welaýaty Respublikamyzyň iri oba-hojalyk raýonlarynyň biridir. Ol pagta, şaly, jöwen, ýorunja tohumyny öndürmekde 1975 ýylda respubikamyzda birinji pile öndürmekde Lebap oblastyndan soň 2-nji orny eýeleýär. Ilat esasan ekerançylyk we maldarçylyk bilen meşgullanýardy. Senagat 1904-1909 ýyllarda Daşoguz şäherinde gurlan 3 sany kiçijik pagta arassalaýan zawoddan birnäçe ownuk hünarmentçilik kärhanalaryndan ybaratdyr.
 * 1 Adynyň gelip çykyşy**